STI ดีดบวก 4% จับตาผลงานไตรมาส 2 พุ่งเท่าตัว รับรู้กำไรซื้อกิจการ AEC
STI ดีดบวก 4% จับตาผลงานไตรมาส 2 พุ่งเท่าตัว รับรู้กำไรซื้อกิจการ AEC
5 ส.ค. 2563

ผู้สื่อข่าวรายงานว่า ราคาหุ้น บริษัท สโตนเฮ้นจ์ อินเตอร์ จำกัด (มหาชน) หรือ STI ณ เวลา 10.15 น. อยู่ที่ระดับ 8.20 บาท บวก 0.35 บาท หรือ 4.46% สูงสุดที่ระดับ 8.30 บาท ต่ำสุดที่ระดับ 7.95 บาท ด้วยมูลค่าการซื้อขาย 21.10 ล้านบาท

ด้านบล.ดีบีเอสฯ ระบุแนะนำ “ซื้อ” หุ้น STI ราคาเป้าหมาย 8.26 บาท/หุ้น โดยคาดผลประกอบการไตรมาส 2/63 มีกำไรโตโดดเด่นอยู่ที่ 39.56 ล้านบาท เพิ่มขึ้น 116.7% จากปีก่อน และ +44.9% จากไตรมาสก่อน เป็นผลจากการเริ่มรับรู้การซื้อกิจการ 63.75% ของ AEC ตั้งแต่เดือน พ.ค. เป็นต้นไป
ทั้งนี้ คาดรายได้เพิ่มขึ้น 183.4% จากปีก่อน และ +87% จากไตรมาสก่อน เป็นผลจากการซื้อกิจการและรวมรายได้เข้ามา ประเมิน Backlog รวมของ STI ยังอยู่ในระดับสูงที่ 4,500 ล้านบาทจากการรวม Backlog ของ AEC เข้ามา ถือว่าสูงเมื่อเทียบกับรายได้ประเมินในปีนี้ที่ 1,479 ล้านบาท